A BIZOTTSÁG 979/2007/EK RENDELETE
(2007. augusztus 21.)
a Kanadából származó sertéshúsra vonatkozó behozatali vámkontingens megnyitásáról és kezeléséről
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a sertéshús piacának közös szervezéséről szóló, 1975. október 29-i 2759/75/EGK tanácsi rendeletre (1) és különösen annak 11. cikke (1) bekezdésére,
mivel:
(1)
Az Európai Közösség és Kanada kormánya között a GATT XXIV. cikke 6. pontjának értelmében folytatott tárgyalások lezárásaként létrejött megállapodás (2), amelyet a 2007/444/EK tanácsi határozat (3) hagyott jóvá, 4 624 tonnás országspecifikus (Kanada) behozatali vámkontingensről rendelkezik a sertéshús tekintetében.
(2)
A megállapodás hatálybalépésének napja 2007. augusztus 1., tehát az első kontingensévre vonatkozó vámkontingens megnyitásának napjáról és az e vámkontingens alá tartozó mennyiségről rendelkezni kell.
(3)
A mezőgazdasági termékekre vonatkozó behozatali és kiviteli engedélyek és előzetes rögzítési igazolások rendszerének alkalmazására kialakított részletes közös szabályok megállapításáról szóló, 2000. június 9-i 1291/2000/EK bizottsági rendelet (4) és az importengedélyek rendszere alá tartozó mezőgazdasági termékek behozatali vámkontingenseinek kezelésére vonatkozó közös szabályok megállapításáról szóló, 2006. augusztus 31-i 1301/2006/EK bizottsági rendelet (5) alkalmazandó, hacsak e rendelet másként nem rendelkezik.
(4)
A rendszeres behozatal biztosítása érdekében a behozatali vámkontingens alá tartozó termékek mennyiségét el kell osztani négy alidőszakra július 1-je és június 30-a között. A 2007/2008-as kontingensévben rendelkezésre álló mennyiséget három alidőszakra kell elosztani. Az 1301/2006/EK rendelet értelmében az engedélyek érvényességi idejének vége mindenképpen a behozatali vámkontingens-időszak utolsó napja.
(5)
A vámkontingens kezelésének alapját a behozatali engedélyek kell, hogy jelentsék. E célból meg kell határozni a behozatali kérelmek benyújtására, valamint a kérelmeken és az engedélyeken feltüntetendő információkra vonatkozó részletes szabályokat.
(6)
A piaci szereplők érdekében rendelkezni kell arról, hogy a Bizottság rendszeresen meghatározza a kérelmekben szereplő mennyiségeken felül megmaradt (fel nem használt) mennyiséget, és azt átcsoportosítsa a következő alidőszakhoz.
(7)
A Közösségi Vámkódex létrehozásáról szóló 2913/92/EGK tanácsi rendelet végrehajtására vonatkozó rendelkezések megállapításáról szóló, 1993. július 2-i 2454/93/EGK bizottsági rendelet (6) értelmében az e rendelet alapján megnyitott kontingens keretében behozott termékek szabad forgalomba bocsátását a kanadai hatóságok által kiállított származási igazolás bemutatásához kell kötni.
(8)
Az e rendeletben előírt rendelkezések összhangban vannak a Sertéshúspiaci Irányítóbizottság véleményével,
ELFOGADTA EZT A RENDELETET:
1. cikk
(1) Az Európai Közösség és Kanada között létrejött és a 2007/444/EK határozattal jóváhagyott megállapodás szerint a sertéshúsra vonatkozó behozatali vámkontingens megnyitásra kerül.
A behozatali vámkontingenst évente, július 1-jétől június 30-ig kell megnyitni.
A kontingens sorszáma 09.4204.
(2) Az (1) bekezdésben említett kontingens alá tartozó teljes éves termékmennyiséget és a vámtételt az I. melléklet határozza meg.
(3) A 2007/2008-as kontingensév vonatkozásában a behozatali vámkontingenst 2007. október 1-jétől2008. június 30-ig tartó hatállyal kell megnyitni.
Erre az időszakra az I. mellékletben említett teljes éves termékmennyiség áll rendelkezésre.
2. cikk
Amennyiben e rendelet másképp nem rendelkezik, az 1291/2000/EK rendeletet és az 1301/2006/EK rendeletet kell alkalmazni.
3. cikk
(1) A behozatali vámkontingens-időszakok alá tartozó éves mennyiséget el kell osztani négy alidőszakra a következők szerint:
a)
25 % a július 1-jétől szeptember 30-ig terjedő időszakban;
b)
25 % az október 1-jétől december 31-ig terjedő időszakban;
c)
25 % a január 1-jétől március 31-ig terjedő időszakban;
d)
25 % az április 1-jétől június 30-ig terjedő időszakban.
(2) A 2007/2008-as kontingensév vonatkozásában a behozatali vámkontingenst három alidőszakra kell elosztani a következők szerint:
a)
50 % a 2007. október 1-jétőldecember 31-ig terjedő időszakban;
b)
25 % a 2008. január 1-jétőlmárcius 31-ig terjedő időszakban;
c)
25 % a 2008. április 1-jétőljúnius 30-ig terjedő időszakban.
4. cikk
(1) Az 1301/2006/EK rendelet 5. cikkének alkalmazásában a kérelmezőknek egy adott behozatali vámkontingens-időszakra vonatkozó első kérelmük benyújtása alkalmával bizonyítaniuk kell, hogy az 1301/2006/EK rendelet 5. cikkében említett időszakok mindegyikében legalább 50 tonnát hoztak be vagy vittek ki a 2759/75/EGK rendelet 1. cikkében felsorolt termékekből.
(2) A behozatali engedélyre irányuló kérelmekben fel kell tüntetni a kontingens sorszámát, és egy engedély vonatkozhat több különböző KN-kód alá tartozó, Kanadából származó termékre. Ilyen esetben a 15. és 16. rovatban meg kell adni valamennyi KN-kódot és a megfelelő megnevezéseket.
A behozataliengedély-kérelmeknek legalább 20 tonna termékre kell vonatkozniuk, de nem irányulhatnak az adott alidőszakban rendelkezésre álló mennyiség 20 %-ánál többre.
(3) A behozatali engedély kiadása az adott országból való behozatal kötelezettségét vonja maga után.
(4) A behozataliengedély-kérelmeken és a behozatali engedélyeken a következőket kell feltüntetni:
a)
a 8. rovatban a származási országot, és az „igen” választ kell beikszelni;
b)
a 20. rovatban a II. melléklet A. részében szereplő hivatkozások egyikét.
(5) Az engedély 24. rovatában a II. melléklet B. részében felsorolt bejegyzések valamelyikét.
5. cikk
(1) A behozatali engedély iránti kérelmeket az egyes alidőszakok kezdetét megelőző hónap első hét napján kell benyújtani.
(2) A kérelem benyújtásakor a termék minden 100 kg-ja után 20 EUR biztosítékot kell letétbe helyezni.
(3) A tagállamok legkésőbb a kérelembenyújtási időszak végét követő harmadik munkanapon tájékoztatják a Bizottságot a kérelmezett összmennyiségről kilogrammban kifejezve.
(4) A behozatali engedélyeket legkorábban a (3) bekezdésben említett értesítési időszak végét követő 7., legkésőbb a 11. napon kell kiadni.
(5) Szükség esetén a Bizottság meghatározza a fel nem használt mennyiséget, és ezt automatikusan hozzáadja a következő alidőszakra meghatározott mennyiséghez.
6. cikk
(1) Az 1301/2006/EK rendelet 11. cikke (1) bekezdésének második albekezdésétől eltérve a tagállamok az egyes alidőszakok első hónapjában tájékoztatják a Bizottságot az általuk kiállított importengedélyekben foglalt mennyiségekről kilogrammban kifejezve a rendelet 11. cikke (1) bekezdése b) pontjának megfelelően.
(2) A tagállamok az egyes éves időszakok végét követő negyedik hónap vége előtt közlik a Bizottsággal az adott időszakban e rendelet értelmében ténylegesen szabad forgalomba bocsátott mennyiségeket kilogrammban kifejezve.
(3) Az 1301/2006/EK rendelet 11. cikke (1) bekezdésének második albekezdésétől eltérve a tagállamok egyszer az utolsó alidőszak tekintetében érkezett kérelmekben szereplő mennyiségekről szóló értesítés alkalmával, másodszor pedig az éves időszak végét követő negyedik hónap vége előtt tájékoztatják a Bizottságot a fel nem használt mennyiségekről, kilogrammban kifejezve a rendelet 11. cikke (1) bekezdése c) pontjának megfelelően.
7. cikk
(1) Az 1291/2000/EK rendelet 23. cikkétől eltérve a behozatali engedélyek a bennük megjelölt alidőszak első napjától számítva 150 napig érvényesek.
(2) Az 1291/2000/EK rendelet 9. cikkének (1) bekezdésétől eltérve a behozatali engedélyekből származó jogok kizárólag olyan engedményesekre ruházhatók át, akik vagy amelyek megfelelnek az 1301/2006/EK rendelet 5. cikkében és az e rendelet 4. cikkében szereplő jogosultsági feltételeknek.
8. cikk
Az 1. cikkben említett kontingens alá tartozó termékek akkor bocsáthatók szabadon forgalomba, ha azokat a kanadai hatóságok által kiállított, a 2454/93/EGK rendelet 55-65. cikkével összhangban lévő származási igazolás kíséri.
9. cikk
Ez a rendelet az Európai Unió Hivatalos Lapjában való kihirdetését követő harmadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2007. augusztus 21-én.